Sukladno dokumentu Prilog 03. Verzija 7.0. Pravila o provedbi postupaka nabava za neobveznike Zakona o javnoj nabavi (NOJN), ANTE MIJIĆ-QUERCUS d.o.o., OIB: 72405665371, Svetog Mihovila 250, Bročice, 44330 Novska (u daljnjem tekstu: Naručitelj) dana 02. srpnja 2021. god. objavljuje:

**POSTUPAK JAVNE NABAVE ZA NEOBVEZNIKE ZAKONA O JAVNOJ NABAVI (NOJN)**

**POZIV NA DOSTAVU PONUDA**

**NAZIV PROJEKTA**

„Usvajanje novih tehnologija proizvodnje“

**PREDMET NABAVE**

NABAVA SUSTAVA ZA OTPRAŠIVANJE

**VRSTA POSTUPKA NABAVE**

Postupak nabave s obveznom objavom

Novska, srpanj 2021.

Sadržaj dokumenta isključiva je odgovornost ANTE MIJIĆ-QUERCUS d.o.o., OIB: 72405665371, Svetog Mihovila 250, 44330 Novska

1. **OPĆI PODACI**
   1. **Podaci o Naručitelju (NOJN)**

Naziv Naručitelja: ANTE MIJIĆ-QUERCUS d.o.o.

OIB: 72405665371

Adresa: Svetog Mihovila 250, Bročice, 44330 Novska, Republika Hrvatska

Telefon: +385 44691958

Adresa elektroničke pošte: [quercus@quercus-am.hr](mailto:quercus@quercus-am.hr)

Internetska adresa: [www.quercus-am.hr](http://www.quercus-am.hr)

Odgovorna osoba Naručitelja: direktorica Andreja Crnojević

* 1. **Kontakt osoba**

|  |  |
| --- | --- |
| Osoba zadužena za kontakt s gospodarskim subjektima | Zvonko Novokmet |
| Telefon | +385 98 1823514 |
| Adresa elektroničke pošte | zvonko.n@gmail.com |

Komunikacija i svaka druga razmjena informacija/podataka između Naručitelja i Ponuditelja obavlja se elektroničkim putem, putem navedene elektroničke pošte osobe zadužene za komuniciranje s Ponuditeljima i putem internetske stranice www.strukturnifondovi.hr, na hrvatskom jeziku i latiničnom pismu.

* 1. **Sukob interesa**

Naručitelj je u sukobu interesa s

* Quercus-energija d.o.o., OIB: 07147227113
* Nabava, obrt za usluge, OIB: 19316148640
  1. **Vrsta postupka nabave**

Vrsta postupka nabave je postupak nabave s obveznom objavom na internetskoj stranici [www.strukturnifondovi.hr](http://www.strukturnifondovi.hr) s namjerom sklapanja ugovora o nabavi. Nabava se provodi sukladno propisanim uvjetima koji se primjenjuju na projekte sufinancirane iz Europskog fonda za regionalni razvoj u okviru Operativnog programa „Konkurentnost i kohezija“ u financijskom razdoblju 2014. – 2020. te pravilima propisanim u dokumentu Prilog 03. Verzija 7.0. Pravila o provedbi postupaka nabava za neobveznike Zakona o javnoj nabavi (NOJN)

* 1. **Početak postupka nabave**

Postupak nabave započinje objavljivanjem Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr).

Datum objave je 02. srpanj 2021. godine.

Ako se tijekom objave ukaže potreba za izmjenom poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena na internet stranici: [www.strukturnifondovi.hr](http://www.strukturnifondovi.hr) kako bi svi gospodarski subjekti bili upoznati s izmjenom.

U slučaju objave izmjene poziva na dostavu ponuda rok za dostavu ponuda će se primjereno produljiti.

U slučaju objave izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, rok za dostavu ponuda će se razmjerno produljiti i to za minimalno 5 dana, računajući od dana objave izmjene.

Svi ponuditelji se upućuju na redovito praćenje objava na stranici Strukturnih fondova. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune Poziva na dostavu ponuda.

1. **OPIS PREDMETA NABAVE**
   1. **Predmet nabave**

Predmet nabave nije podijeljen u grupe

**Predmet nabave je:**

Nabava sustava za otprašivanje – uvođenje automatiziranog sustava za otprašivanje s pripadajućim softverom za daljinski pristup.

Procijenjena vrijednost nabave je **454.336,74 HRK bez PDV-a**.

* 1. **Tehničke specifikacije**

Tehničke specifikacije sadržane su u Prilogu I koji je sastavni dio ovog Poziva na dostavu ponuda.

Ponuditelj mora popuniti stupac „Ponuđene tehničke specifikacije“ i po potrebi u stupcu „Napomena“ dodatno pojasniti ponuđeno. Ponuđene tehničke specifikacije moraju odgovarati traženim tehničkim specifikacijama ili biti bolje.

* 1. **Troškovnik**

Troškovnik se nalazi u Prilogu I koji je sastavni dio ovog Poziva na dostavu ponuda.

Ponuditelj mora popuniti jedinične cijene za sve stavke troškovnika na izvornom predlošku, bez mijenjanja opisa stavki i količina. Jedinične cijene se ispunjavaju zaokružene na dva decimalna mjesta.

Ukoliko ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izvrši preinake teksta ili količina navedenih u Troškovniku, smatrat će se da je takav Troškovnik nepotpun i nevažeći te će ponuda takvog Ponuditelja biti odbijena.

* 1. **Količina predmeta nabave**

Količina predmeta nabave definirana u Troškovniku je točna.

* 1. **Mjesto isporuke predmeta nabave**

Mjesto isporuke robe je uUlici Svetog Mihovila 250, Bročice, 44330 Novska, Hrvatska

* 1. **Rok za isporuku predmeta nabave**

Odabrani ponuditelj obvezuje se isporučiti robu u roku 90 dana od dana sklapanja Ugovora o nabavi.

Ugovor o nabavi je sklopljen danom potpisa posljednje ugovorne strane.

* 1. **Način isporuke predmeta nabave**

Roba se isporučuje ugradnjom i puštanjem u pogon sustava za otprašivanje.

1. **ISKLJUČENJE**

**Ponuditelj se isključuje iz postupka nabave:**

* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna
* ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

NOJN prihvaća kao dokaz da se gospodarski subjekt ne nalazi u jednoj od naprijed navedenih situacija potpisanu izjavu osobe ovlaštene za zastupanje gospodarskog subjekta koja se dostavlja u ponudi, odnosno relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

1. **PONUDA**
   1. **Sadržaj ponude**

Ponuda mora sadržavati:

* ispunjen Ponudbeni list (Prilog I)
* ispunjene Tehničke specifikacije (Prilog I)
* ispunjen Troškovnik (Prilog I),
* izjavu o odsutnosti osnova za isključenje (Prilog II)
* ako je primjenjivo, dokaze jednakovrijednosti: tehničke specifikacije, tehničke listove proizvođača, kataloge, norme, ateste, certifikata, izjave o sukladnosti i sl.
  1. **Način izrade ponude**

Pri izradi ponude Ponuditelj se mora pridržavati zahtjeva i uvjeta iz ovog Poziva na dostavu ponuda.

Ponuda se izrađuje u elektroničkom obliku.

Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude.

* 1. **Cijena ponude**

Cijena ponude izražava se u kunama (HRK). Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je u Troškovniku dužan ponuditi tj. upisati cijenu za svaku stavku Troškovnika, zaokruženu na dvije decimale. Ponuditelj je dužan u Ponudbenom listu upisati istu navedenu ukupnu cijenu bez poreza na dodanu vrijednost (PDV) iz Troškovnika, zatim iznos poreza na dodanu vrijednost (PDV) te ukupnu cijenu s porezom na dodanu vrijednost (PDV-om) zaokruženu na dvije decimale.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku. Ako je ponuditelj tvrtka izvan Republike Hrvatske ili ako ponuditelj nije u sustavu poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a na mjesto za upis stope PDV-a u Troškovniku upisuje 0%.

Naručitelj će u postupku usporedbe i ocjenjivanja ponuda uspoređivati cijenu ponude bez poreza na dodanu vrijednost (PDV-a).

* 1. **Kriterij za odabir ponude**

Kriterij za odabir ponude je **najniža cijena**.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

* 1. **Jezik i pismo ponude**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. U slučaju dostave dokumenata na drugom jeziku, Ponuditelji su obvezni dostaviti prijevod na hrvatski jezik.

* 1. **Način dostave ponude**

Ponuda se dostavlja **isključivo elektroničkom poštom** na elektroničku adresu kontakt osobe Naručitelja [quercus@quercus-am.hr](mailto:quercus@quercus-am.hr), s naznakom:

„Ponuda za sustav za otprašivanje“

Ponuda mora biti zaprimljena od strane Naručitelja najkasnije do **15. srpnja 2021. godine do 23:59** sati prema srednjoeuropskom vremenu na elektroničkoj adresi Naručitelja. Sve ponude koje Naručitelj primi nakon isteka roka za dostavu ponuda neće se uzeti u obzir.

Popunjeni Ponudbeni list, troškovnik i tehničke specifikacije (Prilog I) se dostavljaju u xls/x ili pdf formatu. Ponuda je valjana bez potpisa i pečata te obvezuje ponuditelja u roku valjanosti ponude. Potpisana izjava o odsutnosti osnova za isključenje (Prilog II) dostavlja se skenirana u pdf formatu. Eventualni dokazi jednakovrijednosti dostavljaju se u pdf formatu.

* 1. **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju vremenom zaprimanja smatra dostava posljednje verzije izmjene/dopune ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju Naručitelj takvu ponudu neće uzeti u obzir prilikom pregleda i ocjenjivanja ponuda.

Nakon proteka roka za dostavu, ponuda se ne smije mijenjati.

* 1. **Rok valjanosti ponude**

Ponuda mora biti valjana najmanje 30 kalendarskih dana od krajnjeg roka za dostavu ponuda.

Cijena navedena u ponudi je nepromjenjiva tijekom trajanja valjanosti ponude.

Rok valjanosti ponude upisuje se u Ponudbeni list.

* 1. **Rok, način i uvjeti plaćanja**

50 % iznosa platit će se odmah po potpisu ugovora, a 50 % neposredno prije isporuke.

* 1. **Jamstvo za otklanjanje nedostataka**

Ponuditelj je dužan dati jamstvo za otklanjanje nedostataka na minimalno 60 mjeseci za elektronske dijelove i software i 12 mjeseci za mehaničke dijelove. Duljina jamstvenog roka se upisuje u Ponudbeni list.

* 1. **Otvaranje ponuda**

Otvaranje ponuda neće biti javno.

* 1. **Pregled i ocjena ponuda**

NOJN otvara te ocjenjuje dostavljene ponude na temelju uvjeta propisanih ovim Pozivom na dostavu ponuda, o čemu se sastavlja zapisnik.

* 1. **Pojašnjenje i upotpunjavanje**

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

* 1. **Donošenje odluke o odabiru ili poništenju**

Za odabir ponude dovoljna je jedna pristigla ponuda koja udovoljava traženim uvjetima iz poziva na dostavu ponuda.

* 1. **Okončanje postupka nabave**

Postupak nabave završava danom donošenja Odluke o odabiru ili Odluke o poništenju postupka nabave.

1. **POPIS PRILOGA**

Prilozi koji su sastavni dio Poziva na dostavu ponuda:

1. Ponudbeni list (Prilog I)
2. Troškovnik (Prilog I)
3. Tehničke specifikacije (Prilog I)
4. Obrazac Izjave o odsutnosti osnova za isključenje (Prilog II)